Diari Oficial de la Generalitat Valenciana


Sumari del DOGV 7873, del 14-09-2016 (2016/7010)

RESOLUCIÓ de 9 de setembre de 2016, de la Presidència de la Generalitat, per la qual s'atorga la declaració de Festa d'Interés Turístic Local de la Comunitat Valenciana a les festes de Moros i Cristians de la Vila d'Alzira.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7873

Data del DOGV
:   14-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7010


Data del document
:   09-09-2016

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * Alzira

RESOLUCIÓ de 9 de setembre de 2016, de la Presidència de la Generalitat, per la qual s'atorga la declaració de Festa d'Interés Turístic Local de la Comunitat Valenciana a les festes de Moros i Cristians de la Vila d'Alzira. [2016/7010]  
Vista la sol·licitud presentada en la Secretaria Autonòmica de l'Agència Valenciana del Turisme per l'Ajuntament d'Alzira, de data 31 de març de 2016, en què insta la declaració de Festa d'Interés Turístic Local de la Comunitat Valenciana per a les festes de Moros i Cristians de la Vila d'Alzira.  
Després de l'estudi de la documentació que es troba en l'expedient i vist l'informe del Servei d'Assistència i Inspecció Turística de data 7 de setembre de 2016 i la proposta de la directora general de Turisme, per mitjà de la qual es proposa resoldre favorablement la concessió de la mencionada distinció, de conformitat amb el que disposen els articles 3.1.c, 7.1 i 9.1 del Decret 119/2006, de 28 de juliol, del Consell, regulador de les declaracions de festes, itineraris, publicacions i obres audiovisuals d'interés turístic de la Comunitat Valenciana, resolc:  
  
Primer  
Atorgar el títol honorífic de Festa d'Interés Turístic Local de la Comunitat Valenciana a les festes de Moros i Cristians de la Vila d'Alzira (València).  
  
Segon  
Ordenar, amb data aquesta resolució, la inscripció d'ofici de la declaració concedida en el Registre Especial de Festes, Itineraris, Publicacions i Obres Audiovisuals d'Interés Turístic de la Comunitat Valenciana, secció primera: Festes d'Interés Turístic, en els termes que assenyala l'article 9 del Decret 119/2006, de 28 de juliol.  
  
Tercer  
Ordenar la publicació d'aquesta resolució en els termes establits en l'article 7 del Decret 119/2006, de 28 de juliol, així com en l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Contra aquesta resolució, que posa fi a la via administrativa, podrà interposar-se potestativament recurs de reposició davant l'òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o interposar recurs contenciós administratiu davant del Jutjat Contenciós Administratiu de València, dins del termini de dos mesos, comptats des de l'endemà de la seua publicació, d'acord amb el que establix els articles 8, 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 9 de setembre de 2016.- El president de la Generalitat, p. d. (R 12.02.2016, del president de la Generalitat, per la qual es deleguen determinades atribucions en distints òrgans de l'Administració de la Generalitat; DOCV 17.02.2016), el secretari autonòmic de l'Agència Valenciana del Turisme: Francesc Colomer Sánchez.